Az ELTE Állam- és Jogtudományi Karának Magyar Állam- és Jogtörténeti Tanszéke

tanulmányi versenyt hirdet első évfolyamos ELTE hallgatók számára.

 **YOU MÁJT WIN 8**

**T Á J É K O Z T A T Ó**

http://www.majt.hu/

**2017. május 2.**



|  |
| --- |
| **FELTÉTELEK** |

A versenyen - tagozattól függetlenül (nappali, osztatlan levelező) – olyan ELTE hallgatók indulhatnak, akik már teljesítették a Magyar Alkotmánytörténet kollokviumi vizsgát.

|  |
| --- |
| **A LEBONYOLÍTÁS MENETRENDJE** |

**I. forduló (írásbeli):**

- Az első forduló időpontja: **2017. május 2. (kedd), 11.20-11.50**, VIII. tanterem (A Magyar Állam- és Jogtörténet előadás után)

- A résztvevőknek egy 60 kérdésből álló feleletválasztós tesztet kell kitölteniük.

- Ehhez semmilyen segédeszközt nem lehet igénybe venni.

- A második fordulóba az első fordulóból a tizenkét legmagasabb pontszámot elérő versenyző kerül.

- A második fordulóba jutottak listájának kihirdetése a második forduló helyszínén, közvetlenül a második forduló előtt történik.

**II. forduló (szóbeli):**

- A második forduló időpontja: **2017. május 2. (kedd), 18.00-20.00**, I. tanterem

- Amennyiben egy bejutott versenyző nem jelenik meg a helyszínen, a sorban utána következő kapja meg a lehetőséget a szóbeli fordulón való részvételre.

- A második forduló háromtagú zsűri előtt zajlik.

- A második forduló két részre oszlik, az alábbiak szerint:

II/1. rész:

1. Először minden egyes versenyzőnek 10, 1 pontot érő villámkérdésre kell választ adnia.
2. Ezt követően 25, egyenként 2 pontot érő villámkérdésre kell választ adni. A pontot a verseny e szakaszában az a versenyző kapja, aki elsőként ad a kérdésre helyes választ. Helytelen válasz esetén egy másik versenyzőnek nyílik lehetősége válaszadásra, ebben az esetben azonban már csak 1 pontot lehet szerezni.
3. Pontegyenlőség esetén párbaj dönt.

II/2. rész:

A második részbe csak az első részben legmagasabb pontszámot elért hat versenyző kerül. A résztvevőknek egy véletlenszerűen kisorsolt kifejtős kérdésre kell választ adniuk maximum öt perc időtartamban. A **tanulmányi verseny első helyezését** a második fordulóban a legmagasabb pontszámot elért versenyző szerzi meg.

|  |
| --- |
| **ÉRTÉKELÉS** |

- Mindkét forduló eredményességét a szervező tanszék neves oktatóiból álló zsűri értékeli pontozásos rendszerben.

- Az értékelés szempontjai között a verseny tananyagának ismerete, továbbá a szóbeli fordulóban a logikai- és érvelőkészség szerepelnek.

|  |
| --- |
| **DÍJAZÁS** |

- Minden, a második fordulóba bejutott résztvevő oklevelet kap.

- A VII-XII. helyezettek könyvjutalomban részesülnek.

- A IV-VI. helyezettek könyvcsomagban részesülnek.

- **Az I-III. helyezettek a tanév végi Magyar Állam- és Jogtörténet alapvizsgájukra megajánlott jeles (5) érdemjegyet kapnak.**

- Mindezek mellett – a zsűri döntése alapján - különdíjak kiosztására is sor kerülhet.

|  |
| --- |
| **A VERSENY ANYAGA** |

Megegyezik a Magyar Állam- és Jogtörténet tanév végi alapvizsga anyagával, azaz:

- Magyar alkotmánytörténet (szerk.: Mezey Barna), Bp., 2003. Osiris Kiadó

- Magyar jogtörténet (szerk.: Mezey Barna), Bp., 2007. Osiris Kiadó

- A magyar állam- és jogtörténet forrásai (szerk.: Mezey Barna), Bp., 2002. Osiris Kiadó

- (források: 42-45., 86-87., 36-41., 216-217., 213-214., 220., 310-311., 313., 277., 396-397., 215., 278., 411., 413., 274. , 401., 1-7., 12-15., 19-20., 170-174., 256-257., 161-164., 260., 165-169., 203-204., 185-198., 201-202., 372-373., 502., 308., 360., 511., 532-534., 526., 528., 535.)

|  |
| --- |
| **JELENTKEZÉS** |

A részvétel előzetes regisztrációhoz kötött. A jelentkezéseket a youmajtwin@gmail.com e-mail címre várjuk. Felhívjuk szíves figyelmüket, hogy a hiányos jelentkezések érvénytelenek. A jelentkezésbe írják bele:

* saját nevüket,
* e-mail címüket,
* NEPTUN kódjukat,
* csoportszámukat,
* szemináriumvezető oktatójuk nevét.

**A jelentkezés határideje: 2017. április 25. (kedd), 24.00**

Bővebb felvilágosítás: dr. Képessy Imre, kepessy.imre@ajk.elte.hu

